Altair
<s>Altair ili alfa Orla () je najsjajnija zvezda sazvežđa Orao i dvanaesta najsjajnija zvezda noćnog neba.</s><s>Od zvezda prve magnitude, od Altaira su bliže samo alfa Kentaura, Sirijus i Procion.</s><s>Naziv Altair potiče od arapske reči al-nasr al-ta’ir, i znači „leteći orao“.</s><s>Orlom ili orlovom zvezdom su ga nazivali još drevni Vavilonci i Sumeri.</s>

<s>Altair je zvezda glavnog niza H-R dijagrama, spektralne klase A7V, temperature 7550 K. Od Sunca je udaljena 16,7 svetlosnih godina, što znači da je 10,6 puta luminoznija od njega.</s><s>Masa Altaira iznosi između 1,7 i 1,8 masa Sunca, a radijus mu je takođe 1,7-1,8 puta veći od radijusa Sunca.</s><s>Altair rotira brzinom od 210 km/s, tako da mu je za jednu rotaciju potrebno približno 10 časova, naspram Sunčevih 2 km/s i perioda rotacije od gotovo mesec dana.</s><s>Ova brzina rotacije čini da je ekvatorijalni radijus Altaira oko 14% veći od polarnog.</s>

<s>Altair je promenljiva zvezda tipa δ Scuti, sa sjajem koji varira nekoliko hiljaditih delova magnitude.</s><s>Promena sjaja Altaira je kombinacija 9 različitih perioda u trajanju od 50 minuta do 9 sati.</s><s>Neki od ovih perioda su verovatno povezani sa brzom rotacijjom Altaira.</s>

<s>Iako je star svega nekoliko stotina miliona godina, zbog velike mase Altair će već za približno milijardu godinu iscreti vodonik u jezgru, nakon čega će preći u stadijum crvenog džina ili cefeide pre nego što odbaci spoljašnje slojeve i ogoli svoje jezgro u vidu belog patuljka.</s>

<s>Altair je južno teme asterizma Letnji trougao (druga dva temena trougla su Vega i Deneb).</s>

<s>Vidi još 
 Spisak zvezda po sjaju</s>

<s>Reference</s>

<s>Literatura</s>

<s>Ian Ridpath: Die großen Sternbilder.</s><s>Patmos, Düsseldorf 2004,  (Die englische Ausgabe „Star Tales“ online)</s>

<s>Spoljašnje veze</s>

<s>Altair u bazi astronomskih podataka SIMBAD 
Star with Midriff Bulge Eyed by Astronomers , JPL press release, July 25, 2001.</s><s>Imaging the Surface of Altair, University of Michigan news release detailing the CHARA array direct imaging of the stellar surface in 2007.</s><s>PIA04204: Altair, NASA.</s><s>Image of Altair from the Palomar Testbed Interferometer.</s><s>Altair at SolStation.</s><s>Secrets of Sun-like star probed, BBC News, June 1, 2007.</s><s>Astronomers Capture First Images of the Surface Features of Altair , astromart.com.</s><s>Image of Altair from Aladin Sky Atlas.</s><s>Altair on Constellation Guide</s>

<s>Zvijezde
Orao (zviježđe)</s>

